Açaí

Açaí ( [asaˈi  a.sa.'i], menyerap bahasa Nheengatu: asai turunan bahasa Tupí  atau  "buah yang meleleh [jusnya]") atau nama saintifiknya Euterpe oleracea adalah spesies pokok palma yang tumbuh di paya rawa sepanjang sungai Amazon dalam benua Amerika Selatan merangkumi Brazil (negeri-negeri Amapá, Amazonas dan Maranhão), Ecuador, Venezuela, Colombia, Guyana, Guiana Perancis, Suriname serta Trinidad dan Tobago. Pokok ini ditanam untuk mendapatkan buahnya yang dimakan dalam kalangan masyarakat mendiami kawasan-kawasan ini sekitar abad ke-18. 

Pemakanan buah ini kemudiannya dipopularkan di kawasan bandar sebagai makanan kesihatan sejak pertengahan 1990-an yang kemudiannya tersebar ke luar benua Amerika Selatan sepertimana buah-buahan Amazon lain.

Botani
Pokok açaí tumbuh tinggi lampai mencapai ketinggian lebih dari 25 meter; daun pelepah ia memanjang sehingga 3 meter.

Buah ia tampak berupa beri tetapi sebenarnya drup kecil dengan kulit berwarna ungu kehitaman mirip anggur berukur lilit sekitar 25 mm, segugus buah yang terhasil boleh mempunyai 500 hingga 900 biji buah. Isi buah agak nipis padat sari berwarna merah seakan darah sehingga mendapat jolokan "darah lembu" apabila dijual di pasar-pasar.

Kegunaan

Buah 

Buah açaí merupakan makanan ruji masyarakat sekitar delta sungai Amazon selama berabad-abad.  Masyarakat Amazonia memakan buah ini dengan bubur manis ubi kayu mahupun gandum. Buah ini adakala juga boleh dilenyek dimakan bersama ikan atau udang bakar. Jus açaí juga boleh didapati.

Buah-buah açaí dituai sebanyak 2 kali setahun: musim pertama antara Januari dan Jun dan musim kedua yang lagi besar antara bulan Ogos dan Disember. Penuaian dan penghasilan buah ini dilakukan oleh badan-badan kooperasi kecil yang membantu menambahkan pendapatan keluarga masyarakat setempat.

Bahagian lain 
Daun pelepah pokok boleh dianyam membuat topi, tikar, bakul, penyapu dan atap jerami untuk rumah dan bahan binaan yang tahan lasak.

Biji açaí yang terdiri daripada 80% jisim buah dimanfaatkan sebagai pakan ternakan atau sebagai komponen organik tanaman. Longgokan sisa benih juga boleh dijadikan bahan bakar untuk dalam pembuatan batu bata.

Rujukan